stanford-oval/wikipedia huggingface dataset:
Sanny Lindström

| Sanny Lindström |
| --- | --- |

Henkilötiedot
Syntynyt: 24. joulukuuta 1979 (ikä 44) Huddinge, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  186 cm
Paino:  87 kg
Seura
Seura:  Färjestads BK
Sarja:  Elitserien
Pelinumero:  8
Pelaajaura
Pääsarjaura:  2002–2012
Aik. seurat:  Huddinge IK (Ruotsi I) Baton Rouge Kingfish (ECHL) Hershey Bears (AHL) Quad City Mallards (UHL) Timrå IK (SEL) Rapperswil-Jona Lakers (NLA)
NHL-varaus:  112. varaus, 1999 Colorado Avalanche
Sven Sanny Lindström (s. 24. joulukuuta 1979 Huddinge, Ruotsi) on uransa vuonna 2012 lopettanut ruotsalainen jääkiekkopuolustaja, joka pelasi Elitserien-joukkue Färjestads BK:ssa. Hän toimi joukkueen varakapteenina. Lindström oki puolustava puolustaja, jonka vahvuuksiin kuului fyysisyys ja alivoimapelaaminen.
Ura > Seuraura

Lindström oli Huddinge IK:n kasvatti. Hän pelasi joukkueessa ensimmäiset miesten pelinsä 17-vuotiaana kaudella 1997–1998 Ruotsin I-divisioonassa. Colorado Avalanche varasi Lindströmin neljännellä kierroksella 112. pelaajana NHL:n varaustilaisuudessa 1999. Hän siirtyi varauksensa jälkeen heti seuraavaksi kaudeksi Pohjois-Amerikkaan, mutta Lindström ei kuitenkaan pelannut NHL:ssä asti. Hän edusti siellä kolmena kautena ECHL-joukkue Baton Rouge Kingsfishiä, AHL-joukkue Hershey Bearsia sekä UHL-joukkue Quad City Mallardsia. Enimmäkseen Lindström pelasi AHL:ssä, jossa yhteensä 68 ottelussa syntyivät tehot 1+2=3 sekä 118 jäähyminuuttia.
Kaudeksi 2002–2003 Lindström palasi kotimaahansa ja siirtyi Timrå IK:n riveihin. Kausi oli hänelle ensimmäinen Elitserienissä ja se toi Lindströmille 39 runkosarjaottelussa tehot 1+1=2 sekä 81 jäähyminuuttia ja yhdeksässä playoff-ottelussa yhden syöttöpisteen. Kahdella seuraavalla kaudella hän toimi joukkueen varakapteenina. Kaudella 2004–2005 Lindström sijoittui 109 minuutillaan Elitserienin jäähypörssissä kymmenenneksi. Kesäkuussa 2005 hän teki vuoden mittaisen jatkosopimuksen Timrån kanssa ja nousi kaudella 2005–2006 joukkueen kapteeniksi. Lindström hoiti virkaa kolme kautta. Hän teki kaudella 2007–2008 Elitserienin yhden kauden piste-ennätyksensä tehoilla 3+10=13.
Helmikuussa 2008 Lindström teki vuoden mittaisen sopimuksen Sveitsin National League A:ssa pelaavan Rapperswil-Jona Lakersin kanssa kaudeksi 2008–2009. Hän teki siellä 41 runkosarjaottelussa tehot 5+12=17, joilla Lindström oli joukkueen tehokkain puolustaja. Hän keräsi 149 jäähyminuuttia ja sijoittui liigan jäähypörssissä toiseksi Fribourg-Gottéronin Shawn Heinsin jälkeen.
Huhtikuussa 2009 Lindström teki nelivuotisen sopimuksen Färjestads BK:n kanssa. Hän toimi kaudella 2009–2010 joukkueen kapteenina, mutta kaudella 2010–2011 Lindström jatkoi varakapteenina, kun Färjestadin aiempi kapteeni Rickard Wallin palasi joukkueeseen. Lindström voitti Ruotsin-mestaruuden keväällä 2011.
Lindströmin ura päättyi aivotärähdykseen CHL-ottelussa Jokereita vastaan vuonna 2012. Hän oli saanut useita aivotärähdyksiä jääkiekko-otteluissa jo aiemminkin.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Saksa 2010 | jääkiekko |  |
Lindström pelasi MM-kilpailuissa vuosina 2005 ja 2010, joista jälkimmäinen turnaus päättyi pronssiin. Hän pelasi myös alle 20-vuotiaiden MM-kilpailuissa vuonna 1999.
Sarah Hecken

Sarah Hecken
Sarah Stefanie Hecken (s. 27. elokuuta 1993 Mannheim) on saksalainen taitoluistelija. Hän voitti naisten yksinluistelussa Saksan-mestaruuden 2008, 2010, 2011 ja 2013. Lisäksi hän sijoittui siinä neljänneksi 2009. Vuoden 2012 Saksan-mestaruuskilpailuihin jalkavamma esti Heckeniä osallistumasta. Hän on myös kilpaillut Euroopan- ja maailmanmestaruuskilpailuissa sekä vuoden 2010 talviolympialaisissa Vancouverissa, jossa sijoittui yksinluistelussa kahdeksanneksitoista.
Hecken on Bundeswehrin sotilasurheilija. Hänen valmentajanaan on toiminut Peter Sczypa.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive) (saksaksi)
Saga

Wikisanakirjassa on tähän liittyvä sananselitys: .
Saga voi tarkoittaa ainakin seuraavia:
Ihmiset ja jumalat

Saga, pohjoismainen naisen etunimi
Saga, sukunimenä:
Hiro Saga (1914–1987), japanilais-kiinalainen aatelisnainen ja muistelmakirjailija
Soraya Saga, oik. Kaori Tanaka (s. 1969), japanilainen kuvittaja ja videopelien suunnittelija
Saga, Japanin keisari
Sága, skandinaavisessa mytologiassa historian ja tarinankerronnan jumalatar
Maantiede ja luonnontiede

Saga, kaupunki Japanissa
Sagan prefektuuri, prefektuuri Japanissa
Saga, kylä Kataloniassa, Espanjassa
Saga, hepokattien suku, johon kuuluu mm. Saga pedo -laji
Viihde

Saga, kanadalainen rockyhtye
Saga, ruotsalainen naispuolinen laulaja
Saga, Squaren aloittama videopelisarja
Saga, Brian K. Vaughanin käsikirjoittama ja Fiona Staplesin piirtämä sarjakuva
Yritykset

Saga-palvelutalot, Saga Care Finland -yhtiön palvelutaloja
Saga Furs (ent. Turkistuottajat), suomalainen turkistukkukauppayhtiö
Laivasto

Saga, Japanin laivaston tykkivene
HMS Saga, Ruotsin laivaston potkurikorvetti
HMS Saga, Britannian Kuninkaallisen laivaston sukellusvene
Sergei Ivanov (pyöräilijä)

| Sergei Ivanov |
| --- | --- |
 Sergei Ivanov Rund um den Henninger Turmissa 2006
Henkilötiedot
Koko nimi:  Sergei Valerjevitš Ivanov
Syntynyt: 5. maaliskuuta 1975 (ikä 49)
Kansalaisuus:   Venäjä
Pyöräilijä
Pituus:  180 cm
Paino:  73 kg
Laji:  maantie
Rooli:  ajaja
Ura
Ammattilaisjoukkue(et)
1996 1997–2000 2001–2003 2004–2006 2007–2008 2009–2011:  Lada-Samara TVM - Farm Frites Fassa Bortolo T-Mobile Team Astana Team Katjuša
Suurimmat voitot
 Amstel Gold Race 2009 Ranskan ympäriajo, 2 etappia E3 Prijs Vlaanderen 2000 Tour de Wallonie 2008 Venäjän maantieajomestaruus 1998–2000, 2005, 2008, 2009 
 Tiedot päivitetty: 13. tammikuuta 2012 
Sergei Valerjevitš Ivanov (ven. Сергей Валерьевич Иванов, s. 5. maaliskuuta 1975 Tšeljabinsk) on venäläinen maantiepyöräilijä, joka kilpaili ammattilaisena vuosina 1996–2011. Hän aloitti ammattilaisuransa Lada-Samara-joukkueessa, edusti TVM - Farm Frites -tallia 1997–2000, Fassa Bortoloa 2001–2003, T-Mobilea 2004–2006, Astana Teamia 2007–2008 ja Katjuša-tallia 2009–2011.
Ivanov voitti semiklassikkona pidettävän E3 Prijs Vlaanderen -kilpailun vuonna 2000 ennen Geert van Bondtia. Seuraavan vuoden Ranskan ympäriajossa hän voitti yhdeksännen etapin 16 sekunnin erolla David Etxebarriaan. Vuonna 2002 Ivanov sijoittui Michele Bartolin jälkeen toiseksi Amstel Gold Racessa. Vuonna 2008 hän voitti etappikilpailu Tour de Wallonien. Vuonna 2009 Ivanov voitti Amstel Gold Racen kukistettuaan Caubergin loppunousussa irtiottokumppaninsa Karsten Kroonin ja Robert Gesinkin. Ranskan ympäriajossa 2009 hän voitti 14. etapin karattuaan 12 ajajan kärkiryhmästä kymmenen kilometriä ennen maalia.
Ivanov on voittanut Venäjän maantieajomestaruuden kuusi kertaa. Voitoista kolme ensimmäistä tuli peräkkäisinä vuosina 1998–2000.
Sarah Hendrickson

| Sarah Hendrickson |
| --- | --- |

Henkilötiedot
Syntynyt: 1. elokuuta 1994 (ikä 30) Yhdysvallat
Mäkihyppääjä
Seura:  Womens Ski Jumping USA
Maailmancup
Kaudet:  2011-2018
Voitot:  13
Palkintokorokkeella:  25
 Tietolaatikko päivitetty 18. elokuuta 2018 
| Mitalit | Mitalit | Mitalit |  |
| --- | --- | --- | --- |
|  Sarah Hendrickson Hinterzartenissa 2013. |  Sarah Hendrickson Hinterzartenissa 2013. |  Sarah Hendrickson Hinterzartenissa 2013. |  |
Maa:   Yhdysvallat
Naisten mäkihyppy
| MM-kilpailut  | MM-kilpailut  | MM-kilpailut  |  |
|  Kultaa | Val di Fiemme 2013 | normaalimäki |  |
Sarah Hendrickson (s. 1. elokuuta 1994) on yhdysvaltalainen uransa lopettanut mäkihyppääjä ja lajin maailmanmestari. Hän edusti Womens Ski Jumping USA.
Hendrickson voitti kultaa Val di Fiemmen maailmanmestaruuskisoissa 2013 normaalimäen kilpailussa. Falunin MM-kilpailuissa 2015 hän oli kuudes. Hän sai junioreiden MM-kilpailuissa pronssia Hinterzartenissa 2010 ja hopeaa Erzurumissa 2012.
Hendrickson voitti kaikkien aikojen ensimmäisen mäkihypyn naisten maailmancup-osakilpailun Lillehammerissa 3. joulukuuta 2011. Hän voitti samalla kaudella myös Hinterzartenin toisen osakilpailun, Val di Fiemmen ja Ljubnon molemmat kilpailut, Zaōn ensimmäisen ja kolmannen osakilpailun sekä Holmenkollenin osakilpailun. Kokonaiskilpailun voiton hän varmisti kauden kolmanneksi viimeisessä osakilpailussa. Kaudella 2012–2013 hän voitti Sotšissa, Hinterzartenissa, Trondheimissa ja Holmenkollenilla. Maailmancupin kokonaiskilpailussa hän sijoittui toiseksi.
Continental Cupissa Hendrickson saavutti ensimmäisen voittonsa Zakopanessa helmikuussa 2009. Kaikkiaan hän on voittanut neljä osakilpailua.
Aiheesta muualla

Kuvia tai muita tiedostoja aiheesta Sarah Hendrickson Wikimedia Commonsissa
Saint-Étienne-du-Mont

Saint-Étienne-du-Mont, läntinen julkisivu ja kellotorni.
Saint-Étienne-du-Mont on kirkko Pariisin keskustassa 5. arrondissementin alueella, aivan Panthéonin takana. Kirkko on nimetty pyhän Stefanoksen mukaan, mutta tunnetaan parhaiten Pariisin suojeluspyhimyksen, pyhän Genevièven muistokirkkona.
Rakennushistoria

Kirkko kuului alkujaan läheiselle Sainte-Genevièven luostarille. Luostari perustettiin jo frankkien kuningas Klodvig I:n aikana ja omistettiin myöhemmin pyhälle Genevièvelle. Vanha luostarikirkko sijaitsi lähistöllä. Nykyisen Saint-Étienne-du-Montin paikalle rakennettiin vuonna 1222 lähialuetta palvellut seurakuntakirkko, mutta se kävi 1400-luvulla liian pieneksi asutuksen kasvaessa. Nykyistä kirkkoa rakennettiin yli 130 vuotta, vuodesta 1492 vuoteen 1626. Ensimmäisinä valmistuivat apsiksen holvit, sitten goottilaistyylinen kuori vuonna 1537, arkkitehti Philibert Delormen suunnittelema kuoriaitaus vuoteen 1540 mennessä ja päälaivan holvit sekä poikkilaiva vuonna 1580. Julkisivun ja sisäänkäynnin rakentaminen alkoi vuonna 1610 ja kellotorni valmistui rakennuksen viimeisenä osana vuonna 1624. Kirkon julkisivu restauroitiin arkkitehti Victor Baltardin johdolla vuosina 1861–1868.
Itse Sainte-Genevièven luostarista ei ole säilynyt nykypäiviin muuta kuin läheiseen Lycée Henri-IV -kouluun yhdistetty niin sanottu Klodvigin torni (Tour Clovis).
Arkkitehtuuri ja sisätilat

Pitkään kestäneen rakentamisen seurauksena kirkossa yhdistyy useita arkkitehtuurityylejä flamboyant-tyylisestä gotiikasta aina varhaisbarokkiin. Kirkon päädyssä yhdistyy useita koristeaiheita: päätykolmiolla varustetun klassisen portiikin ylle on sijoitettu goottilainen ruusuikkuna, ja vielä sen ylle pyöreällä oculus-ikkunalla varustettu taitepääty. Sekä julkisivu että sisätilat ovat hyvin koristeelliset. Vaikuttava kuoriaitaus on ainoa Pariisissa säilynyt. Barokkityylinen saarnatuoli on vuodelta 1651.
Saint-Ètienne-du-Montin urut ovat Pariisin viidenneksi suurimmat ja vuonna 1631 valmistunut urkujen kotelo on kaupungin vanhin. Kuuluisa muusikko Maurice Duruflé toimi kirkon urkurina vuosina 1958–1986.
Kuuluisia Saint-Étienne-du-Montin kirkkoon haudattuja henkilöitä ovat muun muassa tiedemies Blaise Pascal ja näytelmäkirjailija Jean Racine.
Pyhä Geneviève

Pyhä Geneviève samoin kuin Sainte-Genevièven luostarin perustanut kuningas Klodvig haudattiin aikoinaan luostarin alkuperäiseen kirkkoon. Luostarikirkossa sijainnut Genevièven hauta hävitettiin Ranskan vallankumouksen aikana ja hänen pyhäinjäännöksensä poltettiin. Luostari alkuperäisine kirkkoineen purettiin nykyisen Rue Clovis -kadun tieltä vuonna 1804, minkä jälkeen Saint-Étienne-du-Montista tuli Genevièven ensisijainen muistopaikka ja jäljelle jääneiden pyhäinjäännösten säilytyspaikka.
Pyhän Genevièven jäännökset ovat nykyään vuonna 1853 kirkkoon lisätyssä pyhän Genevièven kappelissa. Hautaan on liitetty alkuperäisestä sarkofagista jäljelle jääneet kivet. Kappelin ikkunoiden lasimaalaukset kuvaavat Genevièven elämänvaiheita. Genevièveä muistetaan joka vuosi rukoilemalla kirkossa yhdeksän päivän ajan 2.–10. tammikuuta.
Aiheesta muualla

Kuvia tai muita tiedostoja aiheesta Saint-Étienne-du-Mont Wikimedia Commonsissa
Seurakunnan kotisivu (ranskaksi)
Kirkon sisäpuolta, keskellä kuoriaitaus ja sinne johtavat kierreportaat.
Pyhän Genevièven pyhäinjäännösarkku.
Sera Gamble

| Sera Gamble |
| --- | --- |
 Sera Gamble vuonna 2011.
Henkilötiedot
Syntynyt: 20. syyskuuta 1983 (ikä 41)
Ammatti:  käsikirjoittaja, televisiotuottaja
Aiheesta muualla
Kotisivu
Sera Gamble (s. 20. syyskuuta 1983)[lähde? ] on yhdysvaltalainen televisiokäsikirjoittaja ja -tuottaja, joka tunnetaan parhaiten televisiosarjan Supernatural tuottajana. Gamble toimi sarjan pyörittäjänä sen kuudennen ja seitsemännen tuotantokauden ajan.
Aiheesta muualla

Sera Gamble Internet Movie Databasessa. (englanniksi)
Sarah Huckabee Sanders

| Sarah Huckabee Sanders |
| --- | --- |
 Sarah Sanders Valkoisessa talossa vuonna 2017.
 Arkansas’n kuvernööri
 10. tammikuuta 2023–  
Varakuvernööri:  Leslie Rutledge
Edeltäjä:  Asa Hutchinson
Valkoisen talon lehdistösihteeri
 26. heinäkuuta 2017 – 1. heinäkuuta 2019  
Presidentti:  Donald Trump
Edeltäjä:  Sean Spicer
Seuraaja:  Stephanie Grisham
Henkilötiedot
Syntynyt: 13. elokuuta 1982 (ikä 42) Hope, Arkansas, Yhdysvallat
Kansalaisuus:  Yhdysvallat
Vanhemmat:  Mike Huckabee Janet Huckabee
Puoliso:  Bryan Sanders
Lapset:  3
Tiedot
Puolue:  Yhdysvaltain republikaaninen puolue
Sarah Elizabeth Huckabee Sanders (s. 13. elokuuta 1982 Hope, Arkansas, Yhdysvallat) on yhdysvaltalainen republikaaninen poliitikko, joka on Arkansas’n kuvernööri vuodesta 2023 ja ensimmäinen nainen toimessa.
Sanders oli Yhdysvaltain presidentti Donald Trumpin hallinnossa Valkoisen talon lehdistösihteerinä vuosina 2017–2019 ja viran historiassa kolmas nainen.
Sandersin isä on republikaanipoliitikko Mike Huckabee, joka aikoinaan myös toimi Arkansas’n kuvernöörinä.
Aiheesta muualla

Kuvia tai muita tiedostoja aiheesta Sarah Huckabee Sanders Wikimedia Commonsissa
Sergei Jolkin

| Sergei Jolkin> Сергей Владимирович Ёлкин.Henkilötiedot |
| --- | --- |
Syntynyt: 1962 (ikä 61–62) Moskova
Kansalaisuus:  Venäjä
Ammatti:  pilapiirtäjä, arkkitehti
Sergei Vladimirovitš Jolkin (ven. Сергей Владимирович Ёлкин;  s. 1962 Moskova) on venäläinen pilapiirtäjä, joka tunnetaan ehkä parhaiten pitkänenäisestä Vladimir Putin -hahmosta. Hän valmistui alun perin arkkitehdiksi vuonna 1984, mutta ryhtyi kokopäiväiseksi pilapiirtäjäksi vuonna 1999.
Jolkin opiskeli arkkitehdiksi, mutta 1990-luvulla työskenteli Voronežissa paikallislehden päätoimittajana ja välillä kun lehteen tarvittiin tyhjään kohtaan jotain täytteeksi hän piirsi siihen piirroksen. Vuonna 1998 talouskriisin seurauksena lehti joutui vaikeuksiin, ja Jolkin alkoi piirtämään päätoimenaan, aluksi käsin ja myöhemmin tietokoneella että sai tehtyä riittävä määrän kuvia itsensä elättämiseen. Hänen piirroksiaan on julkaistu venäläisten lehtien ja sosiaalisen median lisäksi muun muassa Radio Free Europe/Radio Liberty ja Deutsche Wellen sivuilla. Hän sanoo ettei hänen tunnetuimman hahmonsa pitkä nenä ole viittaus pinokkioon, ja koska satu ei ole venäjällä kovin tunnettu, ja venäläisille ei nenän kasvamisen merkitys sen vuoksi aukeaisi. Hän sanoi Ilta-Sanomien toimittajan haastattelussa vuonna 2019: ”Sitä paitsi joskus teen hänelle pienen nenän, joskus vähän isomman, ja joskus vieläkin isomman. Kyse on oikeastaan vain huliganismista ja liioittelusta. Piirrän niin, koska voin piirtää niin.” Hänen pilapiirroksissaan  on esiintynyt myös muita maailmanpolitiikan johtohahmoja, kuten Donald Trump, Xi Jinping ja Kim Jong-un. Venäläisistä poliitikoista kuvissa esiintyvät esimerkiksi Dmitri Medvedev, Dmitri Peskov ja oppositiojohtaja Aleksei Navalnyi.
Jolkin ei olisi halunnut lähteä Venäjältä vaikka moni pelkäsi hänen puolestaan, ja kehotti häntä lähtemään maasta. Lopulta hän kuitenkin lähti Bulgariaan 13. huhtikuuta 2022, koska Venäjällä kansalaisoikeuksia tukahdutettiin sen jälkeen kun se hyökkäsi Ukrainaan vuonna 2022. Kahden päivän päästä hänen lähdöstään Venäjän oikeusministeriö julkaisi päivityksen ulkomaalaisten agenttien listastaan, ja Jolkin oli mukana tällä uudella listalla ”ulkomaisena agenttina”, eli henkilönä jonka katsotaan saavan rahoitusta ulkomailta niiden poliittisten etujen ajamiseen.
Paul Schruers

Paul Schruers (25. lokakuuta 1929 Hasselt – 24. elokuuta 2008) oli belgialainen roomalaiskatolinen piispa. Hänet vihittiin papiksi 8. joulukuuta 1954 ja nimitettiin Hasseltin hiippakunnan vihkipiispaksi sekä Slebten titulaaripiispaksi 25. huhtikuuta 1970. Piispaksi vihkiminen seurasi 31. toukokuuta. Pääkonsekraattorina toimi Jozef-Maria Heuschen, jota avustivat Guillaume Marie van Zuylen ja Jules Victor Daem.
Schruers sai 12. syyskuuta 1972 nimityksen Hasseltin koadjuuttoripiispaksi, ja 15. joulukuuta 1989 hänestä tuli sen piispa. Hän jäi eläkkeelle 75-vuotispäivänään 25. lokakuuta 2004.
Paul Schneider

Paul Andrew Schneider (s. 16. maaliskuuta 1976 Oakland, Kalifornia) on yhdysvaltalainen näyttelijä. Hänellä oli rooli tv-sarjassa Puisto-osasto Mark Brendanawiczinä kahtena ensimmäisenä kautena sekä Dick Liddilin rooli elokuvassa Jesse Jamesin salamurha pelkuri Robert Fordin toimesta.
Sanansaattajat (televisiosarja)

| Sanansaattajat> The Messengers |
| --- | --- |
Tyyli:  draama, fantasia
Kestoaika:  42 min.
Luoja(t):  Eoghan O'Donnell
Pääosissa:   Shantel VanSanten  Diogo Morgado  J. D. Pardo  Joel Courtney  Jon Fletcher  Sofia Black-D'Elia  Anna Diop  Craig Frank 
Alkuperämaa:  Yhdysvallat
Alkuperäiskieli:  englanti
Verkko:   The CW  Sub
Esitetty:  17. huhtikuuta 2015  – 24. heinäkuuta 2015
Tuotantokausia:  1
Jaksoja:  13
Tuotanto
Tuottaja(t):   Joseph Incaperra  Oanh Ly  Matthew Pitts 
Vastaava(t) tuottaja(t):  Trey Callaway Basil Iwanyk
Ohjaaja(t):  Sid Sidell John Newby
Säveltäjä(t):  Paul Haslinger
Leikkaaja(t):   Jeff McEvoy  Jon Koslowsky  Evan Ahlgren 
Tuotantoyhtiö(t):   Thunder Road Pictures  Warner Bros. Television  CBS Television Studios 
Aiheesta muualla
Virallinen sivusto
IMDb 
Sanansaattajat (engl. The Messengers) on yhdysvaltalainen Eoghan O'Donnellin luoma draamasarja, jota esitettiin The CW:n kanavalla vuonna 2015.
Sarjan esittäminen aloitettiin Yhdysvalloissa 17. huhtikuuta 2015. Toukokuussa samana vuonna The CW ilmoitti lopettavansa sarjan tekemisen yhteen kauteen.
Näyttelijät

| 0 | 1 | 2 |
| --- | --- | --- |
|  Shantel VanSanten  | … |  Vera Buckley   |
|  Diogo Morgado  | … |  "The Man"   |
|  J. D. Pardo  | … |  Raul Garcia   |
|  Joel Courtney  | … |  Peter Moore   |
|  Jon Fletcher  | … |  Joshua Silburn   |
|  Sofia Black-D’Elia  | … |  Erin Calder   |
|  Anna Diop  | … |  Rose Arvale   |
|  Craig Frank  | … |  Alan Harris   |
|  Jessika Van  | … |  Koa Lin   |
|  Winston Duke  | … |  Zahir Zakaria   |
Vastaanotto

Rotten Tomatoesin 17 arvostelijaa antoi sarjalle arvosanaksi 47 %. Metacriticin 15 arvostelijaa antoi sarjalle 56/100 pistettä.
Aiheesta muualla

Sanansaattajat (televisiosarja) Internet Movie Databasessa (englanniksi)
Sera Kutlubey

| Sera Kutlubey> Henkilötiedot |
| --- | --- |
Syntynyt: 24. lokakuuta 1997 (ikä 26) Ankara, Turkki
Ammatti:  näyttelijä
Näyttelijä
Aktiivisena:  2016–
Aiheesta muualla
IMDb 
Sera Kutlubey (s. 24. lokakuuta 1997 Ankara, Turkki) on turkkilainen näyttelijä. Kutlubey on näytellyt muun muassa televisiosarjoissa, kuten Zalim Istanbul (2019), Amber (2016) ja Foxin tuottamassa sarjassa Goodness.
Kutlubey on saanut teatterialan yliopistokoulutuksen.
Aiheesta muualla

Sera Kutlubey Internet Movie Databasessa. (englanniksi)
Samuel Buček

| Samuel Buček> Henkilötiedot |
| --- | --- |
Syntynyt: 19. joulukuuta 1998 (ikä 25) Nitra, Slovakia
Kansalaisuus:   Slovakia
Jääkiekkoilija
Pelipaikka:  vasen laitahyökkääjä
Maila:  oikea
Pituus:  190 cm
Paino:  87 kg
Pelaajaura
Pääsarjaura:  2015–
Aik. seurat:  HK Nitra (SloEL) KooKoo (SML) HC Slovan Bratislava (SloEL) HK Neftehimik Nižnekamsk (KHL) HC Ocelaři Třinec (ČEL)
Samuel Buček (s. 19. joulukuuta 1998 Nitra, Slovakia) on slovakialainen jääkiekkoilija. Hän on pelipaikaltaan vasen laitahyökkääjä. Buček laukoo oikealta.
Ura > Maajoukkueura

Buček pelasi alle 20-vuotiaiden MM-kilpailuissa vuonna 2018, jolloin hän voitti Slovakian sisäisen piste- ja syöttöpörssin tehoilla 3+4=7. Buček jakoi myös joukkueen sisäisen maalipörssin voiton Martin Bodákin kanssa sekä sisäisen tehotilaston voiton Filip Krivošíkin kanssa lukemalla +3. Valmennus valitsi hänet Slovakian turnauksen yhdeksi kolmesta parhaasta pelaajasta. Buček pelasi myös alle 18-vuotiaiden MM-kilpailuissa vuonna 2016, jolloin hän oli Slovakian paras pistemies ja maalintekijä tehoilla 4+1=5.
Buček pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän oli kahdella osumallaan Slovakian paras maalintekijä Samuel Solenskýn ja Dušan Kmecin kanssa. Buček jakoi myös joukkueensa sisäisen tehotilaston voiton Adam Růžičkan ja Vojtech Zeleňákin kanssa lukemalla 0. Hän edusti myös Slovakian alle 17-vuotiaiden maajoukkuetta World U-17 Hockey Challengessa marraskuussa 2017 ja Euroopan nuorten olympiafestivaaleilla vuonna 2015.
Slovakian A-maajoukkueessa Buček on pelannut yhdeksän ottelua. Hän teki A-maajoukkuedebyyttinsä Sveitsin Luzernissa pelatussa turnauksessa 13. joulukuuta 2018 Venäjän B-maajoukkuetta vastaan. Ensimmäisen A-maajoukkuemaalinsa Buček teki seuraavassa ottelussa 14. joulukuuta 2018 Itävaltaa vastaan. Hän sai ottelussa myös syöttöpisteen oltuaan kakkossyöttäjänä Marek Ďalogan tekemään maaliin.
Parhaan laulun Oscar-palkinto

Parhaan laulun Oscar-palkinto  on Yhdysvaltain elokuva-akatemian vuosittain jakama Oscar-palkinto parhaalle elokuvaa varten tehdylle alkuperäiselle musiikkikappaleelle. Sitä on jaettu vuodesta 1934 lähtien.
Voittajat ja ehdokkaat > 1930-luku

| Vuosi | Sävellys | Sanoitus | Laulu | Elokuva | Muut ehdokkaat |
| --- | --- | --- | --- | --- | --- |
| 1934 | Con Conrad | Herb Magidson | "The Continental" | Continental – hupainen avioero |  Ralph Rainger; Leo Robin: "Love in Bloom" – She Loves Me Not  Vincent Youmans; Edward Eliscu ja Gus Kahn: "Carioca" – Carioca  |
| 1935 | Harry Warren | Al Dubin | "Lullaby of Broadway" | Valkoinen rapsodia |  Irving Berlin: "Cheek to Cheek" – Top Hat  Jerome Kern; Dorothy Fields ja Jimmy McHugh: "Lovely to Look At" – Roberta |
| 1936 | Jerome Kern | Dorothy Fields | "The Way You Look Tonight" | Hääkarkuri |  Louis Alter; Sidney Mitchell: "A Melody from the Sky" – Trail of the Lonesome Pine  Walter Donaldson; Harold Adamson: "Did I Remember" – Lentäjän viimeinen urotyö  Arthur Johnston; Johnny Burke: "Pennies from Heaven" – Pennies from Heaven  Cole Porter: "I've Got You Under My Skin" – Tanssijattareksi syntynyt  Richard A. Whiting; Walter Bullock: "When Did You Leave Heaven" – Sing, Baby, Sing |
| 1937 | Harry Owens | Harry Owens | "Sweet Leilani" | Hawaii-öitä |  Sammy Fain; Lew Brown: "That Old Feeling" – Walter Wanger's Vogues of 1938  George Gershwin; Ira Gershwin: "They Can’t Take That Away from Me" – Saanko luvan?  Frederick Hollander; Leo Robin: "Whispers in the Dark" – Artists and Models  Harry Warren; Al Dubin: "Remember Me" – Mr. Dodd valloittaa ilman |
| 1938 | Ralph Rainger | Leo Robin | "Thanks for the Memory" | The Big Broadcast of 1938 |  Irving Berlin: "Change Partners" – Ihanaa on elää  Irving Berlin: "Now It Can Be Told" – Alexanderin jazzyhtye  Phil Charig; Arthur Quenzer: "Merrily We Live" – Ilo irti elämästä  Johnny Marvin: "Dust" – Under Western Stars  Jimmy McHugh; Harold Adamson: "My Own" – Lemmen liekki leimahtaa  Lionel Newman; Arthur Quenzer: "The Cowboy and the Lady" – The Cowboy and the Lady  Ben Oakland; Oscar Hammerstein II: "A Mist over the Moon" – The Lady Objects  Edward Ward; Chet Forrest ja bob Wright: "Always and Always" – Nainen jota rakastan  Harry Warren; Johnny Mercer: "Jeepers Creepers" – Viimeinen iskusävel |
| 1939 | Harold Arlen | E. Y. Harburg | "Over the Rainbow" | Ihmemaa Oz |  Irving Berlin: "I Poured My Heart into a Song" – Tyttö pohjolasta  Ralph Rainger; Leo Robin: "Faithful Forever" – Gulliverin matkat  Buddy DeSylva: "Wishing" – Love Affair |